Vă invităm să participați la achiziția directă conform specificațiilor tehnice următoare, achiziție necesară proiectului finanțat *prin programul prioritar de finanțare Program Patrimoniu Imaterial/ Patrimoniu Cultural Mobil – Proiect Astra Rock Festival* astfel:

**ANUNȚ PARTICIPARE ACHIZIȚIE DIRECTĂ**

**pentru achiziția de servicii pentru evenimentele culturale**

1. **Obiectiv:**

Achiziţionarea de servicii pentru organizarea de evenimente necesare în vederea derulării etapelor specifice proiectului cultural *Astra Rock Festival*

**Locul desfășurării** evenimentelor/activităților este în Muzeul Civilizației Populare Tradiționale ASTRA (Muzeul în aer liber) din Sibiu, str. Pădurea Dumbrava, nr. 16-20.

Proiectul cultural Astra Rock Festival constă în a oferi publicului un nou concept în care artele spectacolului se îmbină și se completează cu activitățile muzeale, educaționale de comunicare și valorizare a patrimoniului

**II. Perioada de prestare a serviciilor:**

**Condiţii de prestare**: serviciile vor fi prestate în perioada **15.08.2024-18.08.2024**

**Condiţii de plată**: plata se efectuează în termen de 30 de zile de la data emiterii facturii, pe bază de proces-verbal de recepție, după prestarea serviciilor şi cu condiţia acceptării la recepţie a serviciilor prestate.

**III. Criteriul de atribuire:** este *”prețul cel mai scăzut”*

**IV. Cerințe:**

Cerinţele impuse vor fi considerate ca fiind minimale.

Caietul de sarcini face parte integrantă din documentaţia pentru atribuirea contractului şi constituie ansamblul cerinţelor pe baza cărora se elaborează de către fiecare ofertant propunerea tehnică. În acest sens, orice ofertă prezentată, care se abate de la prevederile Caietului de sarcini va fi luată în considerare, dar numai în măsura în care propunerea tehnică presupune asigurarea unui nivel calitativ superior cerinţelor minimale din Caietul de sarcini. Ofertarea de servicii cu caracteristici tehnice inferioare celor prevăzute în caietul de sarcini sau care nu satisface cerinţele caietului de sarcini va fi declarată ofertă neconformă şi va fi respinsă.

Această achiziție constă în instalarea/ amplasarea unui număr de 14 toalete ecologice mobile, 4 toalete de tip pissoir, 5 unități lavoar mobil simplu în locația indicată de beneficiar din Muzeul în aer liber din Dumbrava Sibiului cu respectarea normelor de igienă în vigoare. Prestatorul va asigura transportul, amplasarea, ridicarea și 1 servisare / zi pentru cele trei zile de Festival din paerioada 16 – 18 august 2024.

Aceste servicii și cantitatea unităților sunt necesare pentru a asigura publicului participant la Festival confortul necesar și igiena corespunzătoare, dată fiind experiența avută în edițiile anterioare cu publicul vizitator numeros, participant la spectacolele organizate cu ocazia acestui festival.

Obiectivul principal al Festivalului ASTRA Rock constă în a oferi publicului un nou concept în care artele spectacolului se îmbină și se completează cu activitățile muzeale, educaționale de comunicare și valorizare a patrimoniului.

Festivalul se va concentra în timpul zilei pe ateliere interactive și educaționale prin integrarea industriilor cultural-creative pe durata celor 3 zile de festival și in cea de a doua parte a zilei atracția constă in recitalurile formațiilor rock din România și din afara țării. Suplimentar vom acorda importanță și utilitate produselor meșterilor prezenți, prin curatorierea meșteșugurilor și demonstrarea sustenabilității și autenticității produselor lor.

**Prestatorul va avea de îndeplinit următoarele sarcini:**

* Prestatorul va amplasa cele 23 de unități (14 toaletele ecologice, 4 pissoir, 5 lavoir) în locația indicată de beneficiar în Muzeul în aer liber din Dumbrava Sibiului conform normelor igienico-sanitare.
* Prestatorul se obligă să predea toaletele cu biochemicale potrivite și hârtie igienică în bune condiții de funcționare.
* Prestatorul va asigura servisarea zilnică, dimineața până la ora 9.30, a toaletelor pe perioada desfășurării evenimentului
* Prestatorul va asigura manipularea, transportul și instalarea toaletelor precum și preluarea acestora la finalul perioadei de Festival.

**Prestatorul are obligația de a respecta prevederile Regulamentul UE nr. 679/2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE (Regulamentul general privind protecţia datelor).**

Ofertanţii vor depune oferta cu detalierea prețului pe fiecare tip de serviciu ofertat. Nu se acceptă oferte parțiale. Nu se acceptă oferte alternative.

**V. Modul de depunere a ofertelor**

Operatorii economici vor depune următoarele documente:

a) Propunerea tehnică

b) Propunerea financiară

Modelele de formulare solicitate sunt disponibile pe site-ul [*www.asociatiateleabologa.ro*](http://www.asociatiateleabologa.ro)*.*

Operatorii economici vor transmite oferta conținând formularele completate și documentele solicitate, în original, semnate, la adresa de e-mail [asociatiateleabologa@gmail.com](mailto:asociatiateleabologa@gmail.com) până la data de **13.08.2024, ora 15:00.**

Autoritatea contractantă va demara achiziţia doar cu ofertantul declarat câştigător de către comisia de evaluare oferte.